**ROMÂNIA *Anexa*** *la*

**JUDEŢUL SATU MARE** *Proiectul de hotărâre nr. \_\_\_\_\_ /\_\_\_\_\_2024*

**CONSILIUL JUDEȚEAN SATU MARE**

**DIRECȚIA DEZVOLTARE REGIONALĂ**

**CONTRACT DE ÎMPRUMUT DE FOLOSINȚĂ**

**(COMODAT)**

**Nr. \_\_\_\_\_\_\_\_/\_\_\_\_\_\_\_\_\_\_2024**

# **1.** **PĂRȚILE CONTRACTANTE**

**Unitatea administrativ teritorială JUDEŢUL SATU MARE**, cu sediul în Piața 25 Octombrie, nr. 1, Municipiul Satu Mare, județul Satu Mare, cod poștal 440026, telefon 0261-711004, fax 0261-710395, e-mail:  office@cjsm.ro, cod fiscal 3897378, reprezentat prin **Pataki Csaba, președinte al Consiliului Județean Satu Mare**, în calitate de **COMODANT**, pe de o parte, și

**Unitatea administrativ teritorială Comuna**……………..cu sediul în …………………..telefon: ……………….e-mail:……………., cod fiscal…………, reprezentată prin ……………….., în calitate de **COMODATAR**, pe de altă parte.

Au convenit sa încheie prezentul contract de împrumut de folosință (comodat), în temeiul prevederilor art. 355 din O.U.G. nr. 57/2019 privind Codul administrativ, cu modificările și completările ulterioare, coroborate cu prevederile art. 2146 din Legea nr. 287/2009 privind Codul civil, cu modificările și completările ulterioare, și a Hotărârii Consiliului Județean Satu Mare nr. …………../…….. , cu respectarea următoarelor clauze:

# **2. OBIECTUL CONTRACTULUI**

2.1 Comodantul dă spre folosință gratuită comodatarului, **microbuzul electric**, proprietatea comodantului, marca …………………….., modelul……………….., submodelul………………., culoarea…………..……, serie șasiu …………………………, an de fabricație …………….., având valoarea de inventar de ……………….……., achiziționat în cadrul proiectului **,,Microbuze electrice pentru elevii din județul Satu Mare”, cod 11**,finanțat în cadrul Planului Național de Redresare și Reziliență, aflat în bună stare de funcționare, care nu este sechestrat sau urmărit.

2.2 Comodatarul are dreptul să folosească microbuzul electric pe drumurile publice, **pentru transportul elevilor, exclusiv pentru activități care au scop educațional.**

# **3. OBLIGAȚIILE PĂRȚILOR**

* 1. Obligațiile **comodantului** sunt următoarele:

1. să predea spre folosință gratuită comodatarului, microbuzul electric prevăzut la art. 2.1, respectiv documentele necesare în vederea înmatriculării microbuzului pentru circulația pe drumurile publice, pe bază de proces verbal de predare-primire încheiat între părţi, în termen de 10 zile de la data semnării contractului de împrumut de folosință (comodat), care va deveni anexă la acesta;
2. să nu înstrăineze microbuzul electric pe toată durata prezentului contract;
3. să solicite comodatarului, pe toată durata contractului să se folosească de microbuzul electric ca un bun proprietar.
   1. Obligatiile **comodatarului** sunt următoarele:
4. să preia în folosință gratuită de la comodant microbuzul care face obiectul prezentului contract împreună cu toate documentele necesare în vederea înmatriculării microbuzului pentru circulația pe drumurile publice, pe bază de proces verbal de predare-primire încheiat între părţi, în termen de 10 zile de la data semnării contractului de împrumut de folosință (comodat), care va deveni anexă la acesta;
5. să folosească microbuzul ca un bun proprietar, **pentru transportul elevilor, exclusiv pentru activități care au scop educațional;**
6. **să asigure resursa umană (șofer), costurile de reparații și întreținere, precum și costurile de alimentare;**
7. **să suporte costurile ocazionate cu înmatricularea microbuzului electric, încheierea Poliței de asigurare de răspundere civilă auto (RCA), plata rovinietei, încheierea Poliței de asigurare CASCO;**
8. să nu transmită dreptul de folosință unei terte persoane;
9. să suporte toate cheltuielile pentru buna funcționare a microbuzului;
10. **să suporte toate riscurile și cheltuielile în caz de distrugere sau avariere a microbuzului;**
11. să suporte toate pagubele, fiind unic responsabil pentru orice daună sau vătămare produsă unui terț;
12. să utilizeze microbuzul electric în condiții de siguranță, pentru păstrarea în bune condiții și evitarea sustragerii/degradării acestuia înainte de data expirării duratei normate de utilizare;
13. să facă toate demersurile necesare pentru ca dreptul de proprietate al comodantului să fie respectat pe toată durata contractului;
14. să permită comodantului să verifice starea microbuzului electric;
15. să permită accesul neîngradit al comodantului și persoanelor/instituțiilor abilitate (din partea Autorității de Management, Comisiei Europene, Oficiului de Luptă Anti – Fraudă, Curții de Conturi a României, Curții Europene de Conturi etc.) în cazul în care aceștia efectuează verificări/controale/audit la fața locului și solicită declarații, informații, documente, precum și ofiţerului de proiect şi/sau oricăror alte persoane desemnate de către comodant, precum şi personalului/agenţilor desemnaţi de către instituţiile din România, abilitate conform legii să deruleze astfel de verificări şi controale;
16. în momentul expirării contractului să predea comodantului microbuzul electric în aceeași stare de folosință ca în momentul preluării, respectiv să predea toate documentele consemnate în procesul verbal de predare primire și să răspundă de orice degradare adusă acestuia.

# **4.** **DURATA CONTRACTULUI**

4.1 Părțile au convenit să încheie prezentul contract de împrumut de folosință (comodat) până la finalizarea procedurilor privind transferul dreptului de proprietate de la UAT Județul Satu Mare către UAT Comuna……………..…, la finalizarea proiectului **,,Microbuze electrice pentru elevii din județul Satu Mare”, cod 11**.

# **5. ÎNCETAREA CONTRACTULUI**

5.1 Prezentul contract încetează de plin drept, fără a mai fi necesară intervenția unei instanțe judecătorești, în cazul nerespectării obligațiilor asumate prin prezentul contract de către una dintre părți, în mod culpabil și repetat.

5.2 Partea care invocă o cauză de încetare a prevederilor prezentului contract va transmite o notificare celeilalte părți, cu cel puțin 15 zile înainte de data la care încetarea urmează să își producă efectele. 

5.3 Rezilierea prezentului contract nu va avea niciun efect asupra obligațiilor deja scadente între părțile contractante.

5.4 Prevederile prezentului capitol nu înlătură răspunderea părții care în mod culpabil a cauzat încetarea contractului.

5.5 Modificarea prezentului contract se face numai prin act adițional încheiat între părțile contractante.

**6. SANCȚIUNI PENTRU NEÎNDEPLINIREA CULPABILĂ A OBLIGAȚIILOR**

6.1Nerespectarea obligațiilor asumate prin prezentul Contract de către una dintre Părți, în mod culpabil și repetat, dă dreptul Părții lezate de a considera Contractul reziliat de plin drept.

6.2În cazul neîndeplinirii Contractului de finanțare nr. 11.984/12.09.2023 încheiat între Ministerul Educației și Județul Satu Mare prin Consiliul Județean Satu Mare, de către comodant*,* ca urmare a neîndeplinirii din vina exclusivă a comodatarului a obligațiilor asumate de către acesta din urmă în prezentul contract, corecțiile financiare care privesc activitățile din prezentul Contract și acele corecții privind neîndeplinirea Contractului de finanțare datorate acestui fapt, vor fi suportate de comodatar.

**7. SOLUŢIONAREA LITIGIILOR**

7.1 Parțile vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

7.2Dacă, după 15 de zile de la începerea acestor tratative neoficiale, părțile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti în a cărei rază teritorială îşi are sediul Achizitorul.

**8. CLAUZE PRIVIND PRELUCRAREA DATELOR CU CARACTER PERSONAL**

8.1Părțile contractante se obligă să respecte prevederile Regulamentului (UE) nr. 679/2016 al Parlamentului European și al Consiliului Uniunii Europene privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General pentru Protecția Datelor), menționat în continuare - RGPD.

8.2Fiecare parte contractantă răspunde individual pentru acțiunile proprii săvârșite care pot aduce prejudicii persoanelor vizate, conform prevederilor RGPD și ale legislației interne din domeniu.

8.3În cazul unor neconcordanțe în ceea ce privește aplicarea prevederilor RGPD și legislația internă, vor avea prevalență prevederile RGPR cu privire la prelucrarea datelor cu caracter personal.

**9. LIMBA CARE GUVERNEAZĂ CONTRACTUL**

* 1. Limba care guvernează contractul este limba română.

**10.COMUNICĂRI**

10.1 Orice comunicare dintre părţi referitoare la Contract, trebuie să fie transmisă în scris şi trebuie înregistrată atât în momentul transmiterii, cât şi în momentul primirii.

10.2 Orice comunicări, solicitări sau notificări scrise, între Părți în legătură cu Contractul, trebuie să conţină titlul şi numărul de identificare al Contractului şi trebuie transmise prin poştă, fax, e-mail, sau înmânate personal la adresele identificate în prezentul Contract, cu condiţia confirmării în scris a primirii comunicării.

10.3Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

**11. LEGEA APLICABILĂ CONTRACTULUI**

11.1 Contractul va fi interpretat conform legilor din România.

Prezentul contract s-a încheiat într-un număr de 3 (trei) exemplare originale, două pentru comodant și unul pentru comodatar.



**PREȘEDINTE, DIRECTOR EXECUTIV,**

**Pataki Csaba Direcția dezvoltare regională**

**Ştern Felicia Cristina**

Red./Tehn. L.L.R./Exemplare